Say You Will

Say You Will (בעברית: "תגיד שתסכים") הוא אלבום האולפן ה-17 והאחרון של להקת הרוק הבריטית-אמריקאית פליטווד מק, שיצא לאור ב-15 באפריל 2003. האלבום הגיע לאחר האלבום Time משנת 1995. היה זה האלבום הראשון של הלהקה מאז 1970 שלא כלל את כריסטין מקווי – שעזבה ב-1998, אף על פי שהיא השתתפה בכמה שירים כאורחת. הופעתה של מקווי באלבום הייתה המעורבות האחרונה שלה בהקלטות של הלהקה עד למותה ב-2022.

Say You Will הוא האלבום המלא האחרון שהקליט לינדזי בקינגהאם עם הלהקה לפני פיטוריו מהלהקה ב-2018, למרות שהוא השתתף במיני-אלבום Extended Play של הלהקה ובאלבום Lindsey Buckingham Christine McVie מ-2017, שבו הופיעו גם מיק פליטווד וג'ון מקווי (כלומר, רוב חברי הרכב ה-Rumours של הלהקה למעשה).

Say You Will היה אלבום האולפן הראשון של פליטווד מק שהגיע למקום השלישי במצעד בילבורד 200 בארצות הברית מאז Mirage מ-1982, עם מכירות ראשוניות של 218,000 עותקים. האלבום שהה חודשיים ב-40 המקומות הראשונים, וקיבל עיטור אלבום זהב על ידי איגוד תעשיית ההקלטות האמריקאי ביולי 2003 עבור 500,000 עותקים שנמכרו. בבריטניה, האלבום הגיע למקום ה-6 וקיבל את עיטור הזהב על ידי איגוד תעשיית ההקלטות הבריטי במאי 2003 עבור 100,000 עותקים שנמכרו.

גרסת "דלוקס" של האלבום, הכוללת שני שירים מהופעה חיה ("Peacekeeper" ו-"Say You Will"), שני שירי בונוס מוקלטים ("Not Make Believe" של ניקס וגרסת כיסוי של בקינגהאם לשיר "Love Minus Zero/No Limit" של בוב דילן), חוברת מורחבת ופוסטר נמכרה גם היא.

 רקע 
זמן קצר לאחר יציאת האלבום Time בשנת 1995, החליטה להקת פליטווד מק להתפרק, אך באותה תקופה החל לינדזי בקינגהאם לעבוד על אלבום סולו והזמין את מיק פליטווד לנגן בתופים בכמה שירים. במהלך ההקלטות הצטרפו גם ג'ון מקווי וכריסטין מקווי לפרויקט. בשנת 1996, בקינגהאם שיתף פעולה עם סטיבי ניקס בשיר " Twisted", בו ניגן פליטווד על התופים. ב-1997, הרכב ה-Rumours של פליטווד מק הסכים להופיע שוב בתוכנית מיוחדת של MTV Unplugged, ולבסוף התאחד להקלטת אלבום ההופעה המצליח The Dance. לאחר הקלטת האלבום עזבה כריסטין מקווי את הלהקה בשל פחד הטיסה שלה. 

בתחילת שנות ה-2000 סיים בקינגהאם לעבוד על אלבום הסולו, אך חברי הלהקה שכנעו אותו להקדיש את החומר שהקליט לאלבום של פליטווד מק.  מלבד "What's the World Coming To?" ו-"Peacekeeper", כל שירי Say You Will שכתב בקינגהאם הוקדשו בתחילה לאלבום הסולו שנגנז, כאשר חלק מהם פותחו עוד באמצע שנות ה-90.   חלק מהשירים שכבר היו מוכנים לאלבום הסולו עובדו מחדש על מנת להכליל בהם את ג'ון מקווי (גיטרה בס) ואת סטיבי ניקס (שירה).

עודף החומרים שהוכנו לאלבום גרם ללהקה לשקול להוציא את Say You Will כאלבום כפול, אך לבסוף הוא יצא כאלבום רגיל עם של 18 שירים; 5 שירים נוספים נחתכו והופיעו מאוחר יותר באלבומים של בקינגהאם. 

השם Strangely Familiar נבחר לאלבום, אך החלטה זו שונתה ל-Say You Will במהלך סידורו.

כריסטין מקווי הייתה בקשר עם פליטווד לאורך ההקלטות והביעה עניין לכתוב עבור הלהקה, דבר שלבסוף לא קרה. שירתה ונגינתה על אורגן הוקלטו לפני עזיבתה ומופיעים ב-"Bleed to Love Her".

 הוצאה לאור 
Say You Will יצא לאור ב-15 באפריל 2003, וסיבוב הופעות עולמי החל ב-7 במאי 2003 בארצות הברית.

 קבלה וביקורת 
לפי אתר Metacritic, האלבום Say You Will קיבל "ביקורות חיוביות" עם ציון משוקלל של 66 מתוך 100 מ-8 מבקרים. מבקרים רבים ציינו לפגם את היעדרותה של כריסטין מקווי ואת אורך האלבום.

ניקס הביעה ביקורת מוגבלת על האלבום לאחר יציאתו, ואמרה כי חוויית ההקלטה הייתה קשה בגלל ויכוחים בינה לבין בקינגהאם. בנוסף, היא סברה כי חלק מהדמואים שהביאה היו יותר טובים מהגרסאות שהופיעו באלבום המוגמר.  בקינגהאם סבר שלאלבום חסרה אחידות אך הביע רצון מהאלבום בכלל, ומשיריו שלו בפרט.

 רשימת השמעה 

 מיקומי שיא 

 מבצעים 
פליטווד מק
 לינדזי בקינגהאם - שירה, גיטרות, קלידים, גיטרה בס, כלי הקשה, סידור
 סטיבי ניקס - שירה, קלידים
 ג'ון מקווי – גיטרה בס, קלידים 
 מיק פליטווד - תופים, כלי הקשה

מוזיקאים נוספים
 ג'ון שנקס – קלידים (1), גיטרות (8)
 שריל קרואו – קולות רקע ואורגן האמונד (7, 12)
 ג'יימי מוהובראק – אורגן האמונד (9)
 כריסטין מקווי – קולות רקע (13–14), קלידים (13–14)
 דייב פאלמר – פסנתר אקוסטי (13)
 ג'ון פירס – גיטרה בס (13)
 מדלין פלש, מולי מקווי (ביתו של ג'ון) וג'סיקה ג'יימס ניקס (אחייניתה של סטיבי) - קולות רקע (7)

 וידאו קליפים 
קליפים צולמו עבור "Peacekeeper" ו-"Say You Will", המראים הופעות חיות של השירים.

 קישורים חיצוניים 

 הערות שוליים 

קטגוריה:אלבומי חברת רפרייז רקורדס
קטגוריה:אלבומים שהופקו על ידי ג'ון שנקס
קטגוריה:אלבומי 2003
קטגוריה:אלבומי פליטווד מק